**CONTRACT DE FINANȚARE**

**Nr. \_\_\_\_\_\_\_\_\_\_\_\_/\_\_\_\_\_\_\_**

**Încheiat între:**

**UNIVERSITATEA POLITEHNICA TIMIŞOARA** cu sediul în Timişoara, Piaţa Victoriei nr. 2, cod poştal 300006, cod fiscal 4269282, tel: 40-256-403011, fax: 40-256-403021, cont IBAN: RO29TREZ62120F330800XXXX deschis la Trezoreria Timişoara, reprezentată prin Rector: Conf.univ.dr.ing. Florin DRĂGAN şi Director Financiar Contabil Ec. Florian MICLEA, în calitate de **AUTORITATE CONTRACTANTĂ**,

**şi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_cu domiciliul în\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr. \_\_\_\_\_\_, judeţ\_\_\_\_\_\_\_\_\_\_\_\_\_\_\_\_\_\_\_\_\_\_\_\_,telefon\_\_\_\_\_\_\_\_\_\_\_\_\_\_\_\_\_\_\_fax\_\_\_\_\_\_\_\_\_\_\_\_\_\_\_\_\_\_\_\_, Facultatea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Departamentul\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de Director de proiect, numit in continuare **CONTRACTOR,**

**s-a încheiat prezentul Contract de finanţare al proiectului de cercetare cu titlul :** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în condiţiile Ordonanţei Guvernului nr. 57/2002 aprobată cu modificări şi completări prin **Legea nr. 324/2003** cu modificările şi completările ulterioare, respectiv Legii nr. 1/2011.

# **Art.1. OBIECTUL CONTRACTULUI**

**1.1.**Obiectul prezentului contract de finanţare îl constituie execuţia activităţilor Programului privind ” ***Susținerea activității de cercetare prin finanțarea unei competiții de granturi interne – 2025”, Competiţia 2025,*** cu titlul \_\_\_\_\_\_\_\_\_\_\_\_\_\_\_\_ corespunzător cererii de finanţare a *Contractorului* şi aprobat spre finanţare de *Autoritatea Contractantǎ*.

**1.2.** Cererea de finanțare depusă de *Contractor*, aprobată ca urmare a procesului de evaluare și selecție internă, devine Anexa 1 la prezentul contract.

# **Art.2. DURATA CONTRACTULUI**

**2.1.** Contractul intră în vigoare la data semnǎrii şi atribuirii numǎrului de contract de cǎtre finanţator (*Autoritatea Contractantǎ* ).

**2.2.** Perioada de implementare a proiectului este de **18 luni,** începând cu data de **19.05.2025** și până la data de **19.11.2026**. Implementarea se încheie la data execuţiei complete a activităţilor proiectului, detaliate în Anexa 4, obiect al prezentului Contract, dar nu mai târziu de data de **19.11.2026**.

**2.3.** Finanțarea se va face în două faze.

Faza 1 se va derula în perioda 19.05.2025 – 31.12.2025

Faza 2 se va derula în perioda 01.01.2026 – 19.11.2026

**2.4.** Contractul îşi încetează valabilitatea la data executării integrale a oricăreia și a tuturor obligațiilor pe care Contractul și/sau legislația aplicabilă le stabilesc în sarcina părților contractante, în legătură cu sau decurgând din implementarea proiectului și/sau din acordarea finanțării.

# **Art.3. VALOAREA CONTRACTULUI**

**3.1.** Valoarea Contractului este de **50.000 lei**, reprezentând suma totală alocată proiectului din fondurile pentru cercetarea științifică universitară și veniturile proprii ale Universităţii Politehnica Timişoara.

**3.2.** Cheltuielile vor fi efectuate conform specificaţiilor cuprinse în Anexa 2 – Deviz Antecalcul şi a Anexei 3 - Notă de fundamentare la prezentul Contract.

**3.3.** Categoriile de cheltuieli eligibile pentru realizarea proiectului sunt:

* **cheltuieli de personal –** în limită de maxim 10% din valoarea proiectului (**sunt incluse și contribuțiile)**. Sunt obligatorii și eligibile numai pentru directorul de proiect;
* **cheltuieli cu logistica** – minim 50% din valoarea proiectului din care:
* **cheltuieli de capital –** achiziţii (tehnică de calcul, echipamente, dispozitive, utilaje, cu valoare mai mare de 2.500 lei și durată de utilizare mai mare de 1 an), aplicaţii soft;
* **cheltuieli privind stocurile –** materiale consumabile, obiecte de inventar, alte cheltuieli materiale, cheltuieli de diseminare, taxe de publicare, etc.;
* **cheltuieli de deplasare:** în țară sau în străinătate ale membrilor echipei de cercetare, în vederea participării la conferințe /manifestări științifice de prestigiu, la stagii de documentare sau de cercetare din domeniul proiectului (taxe de participare, transport, cazare, diurnă);

în conformitate cu anexele la prezentul contract.

**3.4.** Semnarea contractului de finanțare nu reprezintă în mod automat obligația necondiționată a *Autorității Contractante* de a finanța, până la finalizarea proiectului, valoarea angajată în cazul menționat mai sus.

**3.5.** *Autoritatea Contractantă* își rezervă dreptul de a diminua corespunzător finanțarea acordată, în situația în care obiectivele și indicatorii tehnici ai proiectului, prevăzuți în cererea de finanțare, sunt neîndepliniți și/sau nerealizați conform cererii de finanțare aprobate, respectiv în cazul în care din motive neprevăzute, *Autoritatea Contractantă* nu mai poate susține financiar, la nivelul contractat, proiectul.

# **Art.4 OBLIGAŢIILE CONTRACTORULUI**

**4.1**. Să răspundă de desfăşurarea activităţilor de cercetare în conformitate cu conţinutul şi valoarea proiectului de cercetare aprobat.

**4.2.** Să răspundă de utilizarea sumelor prevăzute prin Contract.

**4.3.** Să utilizeze, în conformitate cu reglementările în vigoare documentaţiile, rezultatele tangibile şi intangibile ale cercetărilor ştiinţifice în condiţiile Legii nr.324/2003 pentru aprobarea Ordonanţei de Guvern nr. 57/2002 privind cercetarea ştiinţifică şi dezvoltarea tehnologică, cu modificările şi completările ulterioare.

**4.4.** Să nu comunice, în nici o situaţie, fără consimţământul prealabil scris al *Autorităţii Contractante*, informaţii confidenţiale aparţinând *Autorităţii Contractante* sau obţinute de el în baza relaţiilor contractuale.

**4.5.** Să nu facă publice informaţii, fără consimţământul scris al *Autorităţii Contractante* şi să nu folosească în defavoarea acesteia informaţiile primite sau rezultatele studiilor, testelor şi cercetărilor efectuate în cursul şi în scopul realizării Contractului conform prevederilor Legii 83/2014.

**4.6.** Să se asigure că orice publicaţie sau orice rezultat apărut şi raportat în urma cercetării finanţate prin ”***Susținerea activității de cercetare prin finanțarea unei competiții de granturi interne – 2025”, Competiţia 2025,*** va avea menţionat numele finanţatorului, Universitatea Politehnica Timişoara şi numărul Contractului.

**4.7.** Să înregistreze rezultatele cercetării-dezvoltării potrivit Ordonanţei Guvernului nr.57/2002 privind cercetarea ştiinţifică şi dezvoltarea tehnologică probată prin Legea nr.324/2003, cu modificările şi completările ulterioare.

**4.8** Să întocmească la timp documentele necesare și să furnizeze Autorității Contractante toate informațiile necesare pentru angajarea cheltuielilor prevăzute în anexele la prezentul contract.

**4.9.** Să prezinte la solicitarea *Autorităţii Contractante*, date referitoare la fundamentarea cheltuielilor solicitate spre decontare şi documente suplimentare referitoare la derularea proiectului de cercetare, obiect al prezentului Contract.

**4.10.** Să utilizeze sumele prevăzute prin Contract numai în scopul realizării propunerii de proiect. Ȋn cazul în care sumele contractate nu sunt cheltuite în totalitate, diferenţele vor fi considerate economii ale *Autorităţii Contractante*. Dacǎ sumele contractate depăşesc bugetul alocat prin Contract, diferenţele vor fi suportate de către *Contractor*.

4.11.Să respecte termenele stabilite de Universitatea Politehnica Timișoara în ceea ce privește depunerea deconturilor. În caz contrar, autoritatea contractantă își rezervă dreptul de a rezilia prezentul contract și de a percepe penalități în cuantum de 0,5% pe zi de întârziere din valoarea cheltuielilor nedecontate sau pentru care nu au fost depuse toate documentele justificative.

**4.12.** Să asigure managementul proiectului și implementarea acestuia în termenele și condițiile acceptate de autoritatea contractantă, conform anexelor la prezentul contract.

**4.13**. Contractorul, în calitate de semnatar al contractului, are responsabilitatea pentru implementarea proiectului, având obligația de a se asigura că și membrii echipei de implementare, enunțați în Anexa 5 la prezentul contract, vor realiza acțiunile asumate. În caz contrar, va răspunde în mod solidar sau individual, pentru implementarea Proiectului, pentru acțiunile sau inacțiunile sale sau a fiecăruia dintre membrii echipei de implementare.

**4.14.** Să respecte normele deontologice ale cercetării ştiinţifice precum şi alte reglementări aplicabile.

**4.15.** Să respecte normele de bună conduită în activitatea de cercetare, dezvoltare tehnologică şi inovare, prevăzute de Legea nr.206/2004, cu modificările şi completările ulterioare, precum şi alte reglementări legislative de etică, specifice domeniului de cercetare al proiectului.

**4.16.** Să notifice în scris *Autoritatea Contractantă*  în cazul în care nu mai poate desfăşura activitatea de cercetare pentru care s-a încheiat prezentul Contract*,* în maxim 10 zile de la momentul constatării.

**4.17.** Să inițieze în termen util demersurile pentru modificarea anexelor prezentului contract, în cazul în care această situație este necesară.

**4.18.** Să depună la Autoritatea Contractantă rapoartele de activitate pentru el și echipa sa în termenele prevăzute de autoritatea contractantă.

Contractorul este obligat să declare pe propria răspundere și să se asigure în permanență că finanțarea obținută pentru implementarea Proiectului nu se suprapune cu alte finanțări primite de la bugetul de stat sau din alte surse de finanțare (finanțări europene, comunitare, structurale, publice, private).

**Art.5.** **OBLIGAŢIILE AUTORITĂŢII CONTRACTANTE**

**5.1.** Să analizeze cu operativitate documentele prezentate de *Contractor*, atât în faza de contractare cât şi în faza de decontare.

**5.2.** Să facă plata sumelor validate spre decontare, la termenele prevăzute, în conformitate cu prevederile contractuale.

**5.3.** Să asigure finanţarea în condiţiile prevăzute în prezentul Contract, conform documentelor interne depuse de către Directorul de proiect.

**5.4.** Să asigure suportul administrativ pentru derularea Contractului de cercetare.

**5.5.** Să evalueze rapoartele înaintate de *Contractor*  şi să valideze rapoartele de activitate ale *Contractorului*. Eventualele observaţii vor fi transmise *Contractorului* în termen de 30 de zile. În cazul în care obiectivele și indicatorii tehnici ai proiectului prevăzuți în Cererea de finanțare şi în Planul de realizare al proiectului (Anexa 4), sunt neîndepliniți și/sau nerealizați, *Autoritatea Contractantă* își rezervă dreptul de a diminua corespunzător finanțarea acordată.

**5.6.** Să nu comunice, în nici o situaţie, fără consimţământul prealabil scris al *Contractorului,* informaţii confidenţiale aparţinând *Contractorului* sau obţinute de *Autoritatea Contractantă* în baza relaţiilor contractuale.

**5.7.** Să informeze *Contractorul* în termen de 5 (cinci) zile de la emiterea unei decizii care poate afecta implementarea proiectului.

# **Art.6. PREZENTAREA RAPOARTELOR**

**6.1.** *Contractorul* are obligaţia de a prezenta *Autorităţii Contractante*, la finalizarea Contractului, cheltuielile efectuate pentru realizarea proiectului, descris în Anexa 4 - Planul de realizare a proiectului, aşa cum au fost ele prevăzute în Cererea de finanţare, prin documentele de raportare aferente fiecărei faze.

**6.2.** Documentele de raportare aferente Fazei 1 şi Fazei 2 a proiectului sunt: **Raportul intermediar** şi **Raportul final**.

**6.3.** Pentru **Faza1** de raportare, *Contractorul* are obligaţía de a întocmi şi înainta *Autorităţii Contractante* ***Raportul intermediar*** cu următoarele componente:

***Raportul tehnic intermediar de evaluare*** (termen de depunere **31.12.2025**, care să detalieze îndeplinirea activităților asumate prin Anexa 4 la contract – Plan de realizare a proiectului.

***Raportul financiar intermediar*** **(termen de depunere 31.12.2025):**

* fişa de evidenţǎ a cheltuielilor realizate, potrivit modelului furnizat de *Autoritatea Contractantǎ*.

**6.4.** Pentru **Faza2** de raportare, *Contractorul*  are obligaţia de a întocmi şi înainta *Autorităţii Contractante* ***Raportul final,*** cu următoarele componente:

***Raportul tehnic final de evaluare****,* **(termen de depunere 19.12.2026)** *care să detalieze activitățile derulate și să conțină rezultatele asumate prin proiect*

***Raport financiar final* (termen de depunere 19.11.2026)**:

a) devizul cadru postcalcul, conform modelului furnizat de *Autoritatea Contractantă;*

b) fişa de evidență a cheltuielilor realizate, potrivit modelului furnizat de *Autoritatea Contractantǎ*.

**6.5.** Raportul tehnic intermediar şi Raportul tehnic final, se vor face conform modelului furnizat de *Autoritatea Contractantǎ*, conform cu Anexa 4 - Planul de realizare a proiectului şi vor fi evaluate în vederea validării de către comisia de coordonare a competiției “***Susținerea activității de cercetare prin finanțarea unei competiții de granturi interne – 2025”*** .

# **Art.7 DISPOZIŢII PRIVIND CHELTUIELILE**

**7.1.** *Contractorul* are obligaţia de a se încadra în sumele prevăzute în DEVIZUL ANTECALCUL, Anexa 2 la prezentul Contract, exclusiv pentru realizarea activităţilor prevăzute în prezentul Contract de finanţare.

**7.2.** *Contractorul* poartǎ rǎspunderea pentru cheltuielile pe care le deconteazǎ, atât sub raportul bugetului aprobat, cât şi al destinaţiei.

**7.3.** Dacǎ situaţia o impune, pe parcursul proiectului se pot face realocări între cele două categorii de cheltuieli, în limita a 20% din bugetul total al proiectului, fără o aprobare prealabilă, cu încadrarea în bugetul total al proiectului și fără a diminua procentul de minim 50% destinat cheltuielilor cu logistica.

**7.4.** Cheltuielile de personal sunt obligatorii și eligibile numai pentru directorul de proiect, în limita de maxim 10% din valoarea proiectului și se determină cu luarea în considerare a timpului de lucru utilizat. Cheltuielile de personal sunt cuprinse in Anexa 2 la prezentul contract – Deviz antecalcul și se decontează pe baza documentelor justificative depuse conform legislatiei în vigoare. Structura echipei de cercetare va fi prezentată în Anexa 5 - Lista nominală a echipei de implementare. Pe perioada derulării proiectului, echipa de cercetare poate suferi modificări, cu o înştiinţare în scris a *Autorităţii Contractante,* în care sunt prezentate motivele care stau la baza solicitării, cu respectarea criteriilor de eligibilitate din pachetul de informaţii.

**7.5.** Nu sunt eligibile cheltuieli de regie.

**7.6.** Nu sunt eligibile cheltuieli privind plata de servicii către terți (cu excepția celor legate de asistență tehnică, punere în funcțiune, upgradare, dacă acestea nu sunt prevăzute în contractul de furnizare al echipamentelor).

**7.7.** *Autoritatea Contractantǎ*, prin compartimentele de specialitate, întocmeşte, pǎstreazǎ şi ţine o evidenţǎ clarǎ şi detaliatǎ din punct de vedere financiar a achiziţiilor şi a activitǎţilor derulate în cadrul Contractului.

# **Art.8 RĂSPUNDEREA CONTRACTUALĂ**

**8.1.** *Contractorul* îşi asumă responsabilitatea tehnică şi supravegherea generală a executării activităţilor conform Contractului de finanţare.

**8.2.** *Contractorul* certifică pe proprie răspundere legalitatea şi corectitudinea datelor prezentate în documentele justificative referitoare la plăţi, pentru decontarea cheltuielilor.

# **Art.9 CESIUNEA**

**9.1.** Cesionarea Contractului sau a unor părţi din acesta este interzisă. Prezentul contract, precum și toate drepturile și obligațiile decurgând din implementarea acestuia nu pot face obiectul cesiunii totale sau parțiale, novației, subrogației sau a oricărui alt mecanism de transmisiune și/sau transformare a obligațiilor și drepturilor din contractul de finanțare de către contractor.

# **Art.10 PROPRIETATEA INDUSTRIALĂ ŞI INTELECTUALĂ**

**10.1.** Toate rezultatele, protejabile sau nu prin brevet sau prin drepturi de autor, obţinute în cadrul Proiectului de către *Contractor* (denumite în continuare „Rezultatele”) vor fi comunicate *Autorităţii Contractante* prin rapoarte sau manuscrise de publicaţii ştiinţifice. În lipsa aprobării scrise a *Autorităţii contractante* pentru divulgarea rezultatelor, *Contractorul* va menține rezultatele în strictă confidențialitate. Rezultatele cercetării obţinute de *Contractor* aparţin entităţii care finanţează cercetarea, respectiv *Autorităţii Contractante,* conform legislaţiei în vigoare referitoare la titlurile de proprietate industrialǎ şi la drepturile de autor.

**10.2.** *Autoritatea Contractantă* este autorizată să elaboreze anual sau poate autoriza *Contractorul* să elaboreze ocazional rapoarte de activitate care vor fi făcute publice, în care se vor prezenta obiectivele propuse. Raportul de activitate va fi editat într-o formă publicabilă, astfel încât să nu aducă atingere sau să prejudicieze drepturile de proprietate intelectuală ale părţilor din Contract sau realizarea activităţilor prevăzute în Contract.

**10.3.** În privinţa dreptului de proprietate intelectuală şi industrială, exploatarea şi diseminarea rezultatelor specifice obiectului Contractului, trebuie să respecte prevederile legale în vigoare.

# **Art.11 ÎNCETAREA ȘI REZILIEREA CONTRACTULUI**

**11.1.** *Autoritatea Contractantă*  poate rezilia Contractul în cazul în care *Contractorul* nu demarează realizarea Contractului în termenul stipulat în Contract.

**11.2.** *Autoritatea Contractantă* poate rezilia Contractul în cazul în care *Contractorul* nu predă *Autorităţii Contractante* documentele doveditoare privind respectarea obligaţiilor prevǎzute în prezentul Contract sau nu îşi îndeplineşte corespunzǎtor obligaţiile contractuale ce îi revin.

**11.3.** Din momentul rezilierii Contractului sau atunci când s-a facut o notificare privind rezilierea acestuia, *Contractorul* întreprinde imediat măsurile necesare pentru reducerea la minimum a cheltuielilor şi încheierea executării activităţilor.

**11.4.** Prezentul contract încetează:

- la expirarea termenelor menționate la art. 2;

- din inițiativa *Autorității Contractante*, în cazul în care nu mai există sursa de finanțare;

- din inițiativa *Contractorului*, când, din motive neimputabile acestuia prezentul contract nu mai poate fi executat.

În toate cazurile, părțile vor consemna activitățile, rezultatele și cheltuielile angajate și/sau efectuate până la data încetării contractului.

# **Art.12 FORŢA MAJORĂ**

**12.1**  Nici o parte nu este considerată că nu își respectă sau că încalcă obligațiile în cadrul contractului, dacă realizarea unor astfel de obligații este împiedicată de împrejurări de forță majoră care apar după data notificării atribuțiilor sau după data când Contractul intră în vigoare.

**12.2**  Pentru a putea invoca forța majoră, *Contractorul* sau *Autoritatea Contractantă* trebuie să dovedească faptul că a fost în imposibilitatea de a efectua operațiunile relevante, în limitele perioadelor prevăzute, din cauza unor împrejurări neobișnuite, care n-au depins de voința sa, ale căror consecințe, cu toată atenția deosebită pe care a acordat-o, nu le-a putut evita. Forța majoră nu include nici un eveniment generat din neglijență sau din acțiunea intenționată a unei părți la acest contract. De asemenea, forța majoră nu include insuficiența fondurilor sau neefectuarea oricăror plăți cerute prin prezentul Contract.

**12.3**  Partea afectată de un eveniment de forță majoră are obligația să ia toate măsurile pentru a înlătura inabilitatea sa de a-și îndeplini obligațiile din Contract, cu minimum de întârziere.

**12.4**  Dacă vreo parte contractantă consideră că au apărut circumstanțe de forță majoră care pot afecta efectuarea obligațiilor sale, ea trebuie să anunțe în max. 10 zile lucrătoare cealaltă parte, dând detalii asupra naturii, duratei probabile, a efectului posibil, al circumstanțelor. Dacă nu se convine altfel, *Contractorul* are obligația de a continua să-și îndeplinească obligațiile în cadrul Contractului şi de a căuta toate mijloacele alternative pentru realizarea obligațiilor sale care nu sunt împiedicate de evenimentul de forță majoră. *Contractorul* nu poate pune în funcțiune mijloacele alternative decât cu acordul scris al *Autorității Contractante* pentru a se proceda în acest fel.

**12.5**  Pe durata incapacității de a-și îndeplini serviciile, ca urmare a unui caz de forță majoră, *Contractorul* are dreptul să i se ramburseze numai acele cheltuieli pe care le-a efectuat în mod rezonabil și necesar în perioada respectivă, precum cheltuielile efectuate pentru reluarea activităților după terminarea perioadei de întrerupere. Părțile se vor consulta reciproc cu privire la acceptarea măsurilor corespunzătoare ce urmează a fi luate în aceste circumstanțe.

# **Art.13 LITIGII**

**13.1.** Litigiile de orice fel decurgând din executarea prezentului Contract, se soluţionează pe cale amiabilă în termen de 15 zile calendaristice de la apariţie, iar în caz contrar sunt de competenţa instanţei judecătoreşti de drept comun. În cazul în care este necesară intervenţia unor instanţe, se va apela la instanţele teritoriale din zona *Autorităţii Contractante*.

# **Art.14 DISPOZIŢII FINALE**

**14.1.** Prezentul contract poate fi modificat prin act adițional. Modificările pot fi realizate în conformitate cu dispozițiile contractului și nu pot avea ca obiect elementele esențiale ale acestuia.

Următoarele anexe fac parte integrantă din Contract:

1. Anexa 1 – Cerere de finanţare
2. Anexa 2 – Deviz Antecalcul
3. Anexa 3 – Notă de fundamentare a cheltuielilor
4. Anexa 4 – Plan de realizare a proiectului
5. Anexa 5 - Lista nominală a echipei de implementare

Prezentul contract s-a încheiat în două exemplare, cu paginile numerotate, toate având valoare de original, conţinând \_\_\_\_\_ file (inclusiv anexele), un exemplar pentru *Autoritatea Contractantă*, un exemplar pentru *Contractor*.

|  |  |
| --- | --- |
| **CONTRACTOR**  **Director proiect,**  **Numele şi prenumele**  **..................................** | **AUTORITATE CONTRACTANTĂ**  Rector,  **Conf.univ.dr.ing. Florin DRĂGAN**  ………………………………  Director Financiar Contabil,  **Ec. Florian MICLEA**  ……………………………… |
|  | Serviciul Juridic și Contencios,  **C.j. Lidia-Alina SĂLĂJAN**  …………………………… |

|  |  |
| --- | --- |
| **AUTORITATE CONTRACTANTĂ** | **Anexa 2 la Contractul de finanţare nr.\_\_\_\_\_** |
| **Universitatea Politehnica Timişoara** |  |
|  |  |
| **Se aprobǎ,**  **Rector UPT**  **Conf.univ.dr.ing. Florin DRĂGAN**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

**DEVIZ ANTECALCUL**

Denumirea proiectului:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(RON)***

|  |  |  |  |  |
| --- | --- | --- | --- | --- |
| **Nr.**  **Crt.** | **Denumire capitol buget** | ***Total***  ***Faza 1+Faza 2*** | ***Faza 1***  ***(19.05.2025-30.12.2025)*** | ***Faza 2***  ***(01.01.2026-19.11.2026)*** |
|  | **Cheltuieli de personal – în limită de maxim 10% din valoarea proiectului (inclusiv contribuțiile)** |  |  |  |
|  | **Cheltuieli cu logistica - minim 50% din valoarea proiectului** din care**:** |  |  |  |
| **2.1. Cheltuieli de capital**  achiziţii (tehnică de calcul, echipamente, dispozitive, utilaje, cu valoare mai mare de 2.500 lei și durata de utilizare mai mare de un an), aplicaţii soft |  |  |  |
| **2.2. Cheltuieli privind stocurile**  materiale consumabile, obiecte de inventar (bunuri cu valoare mai mică de 2.500 lei), alte cheltuieli materiale (diseminare, taxe de publicare, etc.) |  |  |  |
|  | **Cheltuieli de deplasare:**  în țară sau în străinătate ale membrilor echipei de cercetare în vederea participării la conferințe/manifestări științifice de prestigiu, la stagii de documentare sau de cercetare, din domeniul proiectului (taxe de participare, transport, cazare, diurnă) |  |  |  |
| **3** | **TOTAL** |  |  |  |

|  |  |
| --- | --- |
| Director de proiect,  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Director financiar contabil,  **Ec. Florian MICLEA** |
|  |  |

**Anexa 3 - Notă de fundamentare a cheltuielilor**

Subsemnatul(a)\_\_\_\_\_\_\_\_\_\_\_\_\_\_\_\_\_în calitate de director al proiectului de cercetare cu titlul „\_\_\_\_\_\_\_\_\_\_\_**“**, nr.contract:\_\_\_\_\_\_\_\_\_\_\_\_ , vă rog să aprobaţi efectuarea următoarelor tipuri de cheltuieli aferente contractului de finanţare:

|  |  |  |  |  |  |  |
| --- | --- | --- | --- | --- | --- | --- |
|  | **Categoria de cheltuieli** | **Suma**  *(se completează valoarea totală a categoriei de cheltuieli conform deviz antecalcul)* | **Detalierea cheltuielilor** | | | |
| 1. | **Cheltuieli de personal** |  |  | | | |
| 2. | **Cheltuieli de logisticǎ**  **- minim 50% din valoarea proiectului** din care: |  |  | |  | |
| **2.1. Cheltuieli de capital** |  | **Tipul achiziţiei/Valoare estimativă** | | | |
| *achiziţii* *(tehnică de calcul, echipamente, dispozitive, utilaje, cu valoare mai mare de 2.500 lei și durata de utilizare mai mare de un an), aplicaţii soft* | | | |
| **Denumire** | **Valoare estimativă**  **(lei)** | | **Termen de achiziţie** |
| *1. Ex: Laptop* | *6000* | | *15 iunie 2025* |
| *n.* |  | |  |
| **2.2. Cheltuieli privind stocurile** |  | **Tipul achiziţiei/Valoare estimativă** | | | |
| *Materiale consumabile, obiecte de inventar (bunuri cu valoare mai mică de 2.500 lei), alte cheltuieli materiale (diseminare, taxe de publicare, etc.)* | | | |
| **Denumire** | **Valoare estimativă (lei)** | | **Termen de achiziţie** |
| *1. Ex.: Calculator* | *2000* | | *30 septembrie 2025* |
| *n.* |  | |  |
| **3** | **Cheltuieli de deplasare**  *(în țară sau în străinătate ale membrilor echipei de cercetare în vederea participării la conferințe/manifestări științifice de prestigiu, la stagii de documentare sau de cercetare, din domeniul proiectului (taxe de participare, transport, cazare, diurnă)* |  | **Deplasări în ţară** *(tipul deplasării, locaţia, perioada)* | *EX:- participare conferinţă The 11-th Conference on British ans American Studies- Braşov* | | |
|  | **Deplasări în străinătate** (*tipul deplasării, locaţia*, perioada) | ***EX:- stagiu de cercetare la Swiss Federal Institute of Technology - Zurich - Elveţia*** | | |

Confirm pe proprie răspundere că toate cheltuielile prevăzute se vor efectua numai în scopul realizării proiectului, cu respectarea angajamentelor asumate prin propunerea de proiect și în conformitate cu prevederile contractului de finanțare și ale legislației în vigoare.

Director proiect, Director Financiar Contabil

\_\_\_\_\_\_\_\_\_\_\_\_\_\_\_\_\_ **Ec. Florian MICLEA**

**Anexa 4 la Contractul de finanţare nr.\_\_\_**

**PLAN DE REALIZARE A PROIECTULUI**

Denumirea proiectului:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Etape / Denumirea activitǎţii** | **Data de finalizare a etapei** | **Necesar resurse financiare** | **Rezultate aşteptate** |
| **Etapa I** (se va trece denumirea etapei)  **19.05.2025 - 31.12.2025** |  |  |  |
| **Activitatea I.1.**(se vor nominaliza, la nivelul fiecărei etape, activităţile derulate) |  |  |  |
| **Etapa II** (se va trece denumirea etapei)  **01.01.2026 – 19.11.2026** |  |  |  |
| **Activitatea II.2** |  |  |  |
|  |  |  |  |

|  |  |
| --- | --- |
| **Rector UPT**  **Conf.univ.dr.ing. Florin DRĂGAN** | **Director de proiect,** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_** |
|  |  |

|  |  |  |  |  |
| --- | --- | --- | --- | --- |
| **Anexa 5 la Contractul de finanţare nr.\_\_\_** | |  |  |  |
|  | |  |  |  |
|  |  |  |  |  |
|  |  |  |  |  |
|  | | | |  |
| **Lista nominală a echipei de implementare** | | | |  |
|  | | | |  |
|  | | | |  |
|  | | | |  |
|  | | | |  |
|  |  | |  |  |
| **Nr. Crt.** | **NUME / Prenume** | | **Gradul didactic/funcţia de cerc.** |  |
| 1 |  | |  |  |
| 2 |  | |  |  |
| 3 |  | |  |  |
| 4 |  | |  |  |
|  |  |  |  |  |
|  |  |  |  |  |
|  |  |  |  |  |
|  | | **Director de proiect,** | |  |
|  | | (Nume, prenume, semnătura) | |  |
|  |  |  |  |  |